****

**ระเบียบสหกรณ์ออมทรัพย์ครูสิงห์บุรี จำกัด**

**ว่าด้วย การสรรหาประธานกรรมการ และกรรมการดำเนินการ สหกรณ์ออมทรัพย์ครูสิงห์บุรี จำกัด**

**แก้ไขเพิ่มเติม (ฉบับที่ 2) พ.ศ. 2566**

 อาศัยอำนาจตามความในข้อบังคับสหกรณ์ออมทรัพย์ครูสิงห์บุรี จำกัด ข้อ 76(14) และข้อ 112(13) ที่ประชุมคณะกรรมการดำเนินการชุดที่ 64 ครั้งที่ 14/2566 เมื่อวันที่ 6 พฤศจิกายน พ.ศ. 2566 โดยความเห็นชอบจากที่ประชุมใหญ่สามัญ ประจำปี 2566 เมื่อวันที่ 17 ธันวาคม 2566 ได้กำหนดระเบียบสหกรณ์ออมทรัพย์ครูสิงห์บุรี จำกัด ว่าด้วยการสรรหาประธานกรรมการ และกรรมการดำเนินการ สหกรณ์ออมทรัพย์ครูสิงห์บุรี จำกัด แก้ไขเพิ่มเติม (ฉบับที่ 2) พ.ศ. 2566 ดังต่อไปนี้

 **ข้อ 1.** ระเบียบนี้เรียกว่า “ระเบียบสหกรณ์ออมทรัพย์ครูสิงห์บุรี จำกัด ว่าด้วยการสรรหาประธานกรรมการ และกรรมการดำเนินการ สหกรณ์ออมทรัพย์ครูสิงห์บุรี จำกัด แก้ไขเพิ่มเติม (ฉบับที่ 2) พ.ศ. 2566”

####  ข้**อ 2.** ระเบียบนี้ให้ใช้บังคับตั้งแต่วันที่ 18 ธันวาคม พ.ศ. 2566 เป็นต้นไป

####  **ข้อ 3.** ให้ยกเลิกความใน ข้อ 4. ของระเบียบสหกรณ์ออมทรัพย์ครูสิงห์บุรี จำกัด ว่าด้วยการสรรหาประธานกรรมการ และกรรมการดำเนินการ สหกรณ์ออมทรัพย์ครูสิงห์บุรี จำกัด พ.ศ. 2565 และใช้ข้อความต่อไปนี้แทน

 “**ข้อ 4**  ให้สหกรณ์ออมทรัพย์ครูสิงห์บุรี จำกัด มีคณะกรรมการดำเนินการ ประกอบด้วยประธานกรรมการหนึ่งคนและกรรมการดำเนินการอีกสิบสี่คน ซึ่งที่ประชุมใหญ่เลือกตั้งจากสมาชิก โดยกรรมการอย่างน้อยหนึ่งคน ต้องเป็นผู้มีคุณวุฒิด้านการเงินการบัญชี การบริหารจัดการ เศรษฐศาสตร์ หรือผ่านการฝึกอบรมตามหลักสูตรในด้านดังกล่าวหรือด้านอื่นตามที่คณะกรรมการพัฒนาการสหกรณ์แห่งชาติกำหนด**”**

####  **ข้อ 4.** ให้ยกเลิกความใน ข้อ 5. ของระเบียบสหกรณ์ออมทรัพย์ครูสิงห์บุรี จำกัด ว่าด้วยการสรรหาประธานกรรมการ และกรรมการดำเนินการ สหกรณ์ออมทรัพย์ครูสิงห์บุรี จำกัด พ.ศ. 2565 และใช้ข้อความต่อไปนี้แทน

 “**ข้อ 5** ให้สหกรณ์สรรหาบุคคลที่จะเสนอให้ที่ประชุมใหญ่เลือกตั้งให้เป็น ประธานกรรมการ หรือกรรมการดำเนินการ แยกเป็นสองประเภท คือ สรรหาประธานกรรมการ และสรรหากรรมการดำเนินการ ในวันประชุมใหญ่สามัญประจำปีพร้อมกัน และให้ดำเนินการสรรหาด้วยวิธีออกเสียงลงคะแนนโดยตรงและลับ ตั้งแต่เวลา 07.30 – 11.00 น.**”**

####  **ข้อ 5.** ให้ยกเลิกความใน ข้อ 7. ของระเบียบสหกรณ์ออมทรัพย์ครูสิงห์บุรี จำกัด ว่าด้วยการสรรหาประธานกรรมการ และกรรมการดำเนินการ สหกรณ์ออมทรัพย์ครูสิงห์บุรี จำกัด พ.ศ. 2565 และใช้ข้อความต่อไปนี้แทน

 “**ข้อ 7** การสรรหากรรมการดำเนินการ

 7.1 การสรรหากรรมการดำเนินการ ซึ่งเป็นผู้มีคุณวุฒิด้านการเงิน การบัญชี การบริหารจัดการ เศรษฐศาสตร์ หรือผ่านการฝึกอบรมตามหลักสูตรด้านดังกล่าว หรือด้านอื่นตามที่คณะกรรมการพัฒนาการสหกรณ์แห่งชาติกำหนดให้ดำเนินการสรรหาได้คราวละหนึ่งคน

 (1) การสรรหากรรมการดำเนินการผู้ซึ่งมีคุณวุฒิตาม 7.1 ให้ใช้เขตจังหวัดสิงห์บุรี เป็นเขตสรรหา

 (2) ให้สหกรณ์ดำเนินการประกาศกำหนดวันรับสมัครก่อนวันสรรหาไม่น้อยกว่า 30 วัน นับแต่วันหลังวันสุดท้ายของการปิดรับสมัคร และเปิดรับสมัครที่สำนักงานสหกรณ์ออมทรัพย์ครูสิงห์บุรี จำกัด ไม่น้อยกว่า 3 วัน ตั้งแต่เวลา 09.00 – 15.00 น.

 (3) ให้สหกรณ์ตรวจสอบคุณสมบัติของผู้สมัครรับการสรรหา และประกาศรายชื่อ ผู้มีสิทธิรับสมัครสรรหากรรมการดำเนินการ ผู้ซึ่งมีคุณวุฒิ ให้สมาชิกได้ทราบผลภายใน 3 วัน หลังจากวันสุดท้ายของการรับสมัคร

 ณ วันที่ 31 ตุลาคม ของปีการเงินใด มีกรรมการดำเนินการ ซึ่งเป็นผู้มีคุณวุฒิด้านการเงิน การบัญชี การบริหารจัดการ เศรษฐศาสตร์ หรือผ่านการอบรมตามหลักสูตรด้านดังกล่าว หรือด้านอื่นตามที่คณะกรรมการพัฒนาการสหกรณ์แห่งชาติกำหนดเหลืออยู่ในวาระอย่างน้อยหนึ่งคนในปีการเงินนั้น ก็ไม่ต้องมีการสรรหากรรมการผู้มีคุณวุฒิ

 แต่ถ้ากรรมการอยู่ในวาระไม่มีกรรมการผู้มีคุณวุฒิเหลืออยู่เลย จะต้องมีการประกาศรับสมัครกรรมการผู้มีคุณวุฒิ จำนวน 1 คน และการแบ่งเขตสรรหาออกเป็น 6 เขต ในจำนวนกรรมการโควตา 13 คน สำหรับปีนั้น

 7.1.1 คุณสมบัติของผู้สมัครเข้ารับการสรรหากรรมการดำเนินการซึ่งเป็นผู้มี คุณวุฒิ 7.1

 (1) เป็นสมาชิกสหกรณ์ออมทรัพย์ครูสิงห์บุรี จำกัด ไม่น้อยกว่า 1 ปี นับถึงวันรับสมัครสรรหาวันแรก

 (2) เป็นผู้ที่มีคุณวุฒิด้านการเงิน การบัญชี การบริหารจัดการ เศรษฐศาสตร์ หรือผ่านการฝึกอบรมตามหลักสูตรด้านดังกล่าว หรือด้านอื่นตามที่คณะกรรมการพัฒนาการสหกรณ์แห่งชาติกำหนด

 (3) ไม่เป็นผู้มีคุณสมบัติต้องห้ามตามข้อบังคับสหกรณ์ออมทรัพย์ครูสิงห์บุรี จำกัด ข้อ 70 (1)-(8)

 (4) ไม่เคยผิดนัดการส่งเงินงวดชำระหนี้ไม่ว่าต้นเงิน หรือดอกเบี้ยในระยะเวลาสองปีทางบัญชี เว้นแต่การผิดนัดนั้นมิได้เกิดจากการกระทำของตนเอง (5) ไม่เป็นเจ้าหน้าที่ประจำของสหกรณ์ออมทรัพย์ครูสิงห์บุรี จำกัด

 7.1.2 คุณสมบัติของผู้มีสิทธิ์ในการสรรหากรรมการดำเนินการผู้มีคุณวุฒิ เป็นสมาชิกสหกรณ์ออมทรัพย์ครูสิงห์บุรี จำกัด

 (4) ผู้มีสิทธิออกเสียงลงคะแนนสรรหากรรมการผู้มีคุณวุฒิจากผู้สมัครได้ 1 คน (5) ให้ผู้สมัครรับการสรรหากรรมการดำเนินการผู้มีคุณวุฒิที่ได้คะแนนสูงสุดเป็นผู้ได้รับการสรรหา หรือในกรณีที่มีผู้สมัครเข้ารับการสรรหาเพียงคนเดียวให้ถือว่าผู้สมัครเข้ารับการสรรหานั้น จะเป็นผู้ถูกเสนอชื่อให้ที่ประชุมใหญ่ทำการพิจารณาเลือกตั้งเป็นกรรมการดำเนินการผู้มีคุณวุฒิ

 (6) ถ้าผู้สมัครเข้ารับการสรรหาได้คะแนนเท่ากันให้ประธานในที่ประชุมใหญ่ออกเสียงเพิ่มอีกหนึ่งเสียงเป็นเสียงชี้ขาด

 7.2 การสรรหากรรมการดำเนินการ

 7.2.1 การสรรหากรรมการดำเนินการให้ใช้ เขตอำเภอเป็นเขตสรรหา

 7.2.2 กำหนดเขตสมาชิกของสหกรณ์ออมทรัพย์ครูสิงห์บุรี จำกัด เพื่อให้มีกรรมการกระจายในเขตสมาชิกอย่างทั่วถึงตามสัดส่วนแห่งสมาชิก ณ วันที่ 31 ตุลาคม ของแต่ละปีออกเป็น 6 เขต แต่จะต้องให้มีกรรมการดำเนินการแต่ละเขตอย่างน้อยหนึ่งคน

 ในกรณีที่ ณ วันที่ 31 ตุลาคม ของปีนั้น เมื่อคิดสัดส่วนแห่งสมาชิกแล้วได้จำนวนกรรมการลดลง แต่กรรมการยังอยู่ในวาระอยู่อีก 1 ปี ก็ให้ยังคงดำรงตำแหน่งกรรมการต่อไปจนครบวาระ กรณีเช่นนี้ ก็เลื่อนไปดูเศษของเขตที่น้อยในลำดับต่อไป

 การแบ่งเขตสรรหาออกเป็น 6 เขต ดังนี้

 1) เขตอำเภอเมืองสิงห์บุรี ประกอบด้วย สมาชิกสหกรณ์ที่สังกัดอยู่ในเขตพื้นที่อำเภอเมืองสิงห์บุรี

 2) เขตอำเภออินทร์บุรี ประกอบด้วย สมาชิกสหกรณ์ที่สังกัดอยู่ในเขตพื้นที่อำเภออินทร์บุรี

 3) เขตอำเภอบางระจัน ประกอบด้วย สมาชิกสหกรณ์ที่สังกัดอยู่ในเขตพื้นที่อำเภอบางระจัน

 4) เขตอำเภอพรหมบุรี ประกอบด้วย สมาชิกสหกรณ์ที่สังกัดอยู่ในเขตพื้นที่อำเภอพรหมบุรี

 5) เขตอำเภอค่ายบางระจัน ประกอบด้วย สมาชิกสหกรณ์ที่สังกัดอยู่ในเขตพื้นที่อำเภอค่ายบางระจัน

 6) เขตอำเภอท่าช้าง ประกอบด้วย สมาชิกสหกรณ์ที่สังกัดอยู่ในเขตพื้นที่อำเภอ ท่าช้าง

 7.2.3 ให้สหกรณ์ดำเนินการประกาศกำหนดวันรับสมัครก่อนวันสรรหาไม่น้อยกว่า 30 วัน นับแต่วันหลังวันสุดท้ายของการปิดรับสมัคร และเปิดรับสมัครที่สำนักงานสหกรณ์ออมทรัพย์ครูสิงห์บุรี จำกัด ไม่น้อยกว่า 3 วัน ตั้งแต่เวลา 09.00 – 15.00 น.

 ในกรณีที่ปีใดมีการรับสมัครสรรหาประธานกรรมการให้กำหนดวันรับสมัครพร้อมกัน

 7.2.4 ให้สหกรณ์ตรวจสอบคุณสมบัติของผู้รับสมัครสรรหา และประกาศรายชื่อผู้มีสิทธิรับสมัครสรรหากรรมการดำเนินการให้สมาชิกได้ทราบภายใน 3 วัน นับจากหลังวันสุดท้ายของการรับสมัคร

 1) คุณสมบัติของผู้สมัครเข้ารับการสรรหากรรมการดำเนินการ

 (1) เป็นสมาชิกสหกรณ์ออมทรัพย์ครูสิงห์บุรี จำกัด ไม่น้อยกว่า 1 ปี นับถึงวันรับสมัครสรรหาวันแรก

 (2) ไม่เป็นผู้มีคุณสมบัติต้องห้ามตามข้อบังคับสหกรณ์ออมทรัพย์ครูสิงห์บุรี จำกัด ข้อ 70 (1)-(8)

 (3) ไม่เคยผิดนัดการส่งเงินงวดชำระหนี้ไม่ว่าต้นเงิน หรือดอกเบี้ยในระยะเวลาสองปีทางบัญชี เว้นแต่การผิดนัดนั้นมิได้เกิดจากการกระทำของตนเอง (4) ไม่เป็นเจ้าหน้าที่ประจำของสหกรณ์ออมทรัพย์ครูสิงห์บุรี จำกัด

 2) คุณสมบัติของผู้มีสิทธิ์ในการสรรหากรรมการดำเนินการ

 เป็นสมาชิกสหกรณ์ออมทรัพย์ครูสิงห์บุรี จำกัด

 7.2.5 ผู้มีสิทธิออกเสียงลงคะแนนสรรหากรรมการดำเนินการจากผู้สมัครรับการสรรหากรรมการดำเนินการในเขตของตน ได้เท่าจำนวนโควตาตามสัดส่วนแห่งสมาชิกข้อ 7.2

 7.2.6 ผู้มีสิทธิออกเสียงลงคะแนนสรรหากรรมการดำเนินการจากผู้สมัครรับการสรรหากรรมการดำเนินการจากผู้สมัครรับการสรรหา แต่ละเขตสมาชิกได้เท่าจำนวนโควตาตามสัดส่วนแห่งสมาชิกข้อ 7.2

 7.2.7 ให้ผู้สมัครรับการสรรหากรรมการดำเนินการที่ได้คะแนนสูงสุดเรียงตามลำดับจนครบจำนวนกรรมการของแต่ละเขตสมาชิกเป็นผู้ได้รับการสรรหา หรือในกรณีที่มีผู้สมัครเข้ารับการสรรหาเท่าจำนวนกรรมการที่จะมีได้ในเขตสมาชิกนั้นให้ถือว่าผู้สมัครรับการสรรหานั้น จะเป็นผู้ถูกเสนอชื่อให้ที่ประชุมใหญ่ทำการพิจารณาเลือกตั้งเป็นกรรมการดำเนินการ

 7.2.8 ถ้าผู้สมัครเข้ารับการสรรหาของแต่ละเขตสมาชิกได้คะแนนเท่ากันเฉพาะที่ได้คะแนนเท่ากัน แล้วทำให้กรรมการเกินจำนวนของเขตสมาชิกนั้น ให้ประธานในที่ประชุมใหญ่ออกเสียงเพิ่มอีกหนึ่งเสียงเป็นเสียงชี้ขาด**”**

ให้ประธานคณะกรรมการดำเนินการเป็นผู้รักษาการตามระเบียบนี้

 ประกาศ ณ วันที่ 18 ธันวาคม พ.ศ. 2566

 (ลงชื่อ)

 (นายสุวรรณชัย ทองคำ)

 ประธานกรรมการ

 สหกรณ์ออมทรัพย์ครูสิงห์บุรี จำกัด